Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta (EGF/2014/000 TA 2014 – komission aloitteesta annettava tekninen tuki) /* COM/2014/0366 final - 2014/ () */





PERUSTELUT Euroopan globalisaatiorahastosta (EGR) myönnettävään rahoitustukeen sovellettavista säännöistä säädetään Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013[1]. HAKEMUKSEN TIIVISTELMÄ JA ANALYYSI Keskeiset tiedot: EGR-viitenumero EGF/2014/000 Euroopan komissio Tekninen tuki Hallintomenot: budjetti euroina 330 000 hallintomenot % (enimmäismäärä: 0,5 %) 0,21 % Asetuksen (EU) N:o 1309/2013 11 artiklan 1 kohdan mukaisesti enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen tukeen. Rahoitettava tekninen tuki ja sen arvioitujen kustannusten erittely 1. Tuki käytetään asetuksen (EU) N:o 1309/2013 11 artiklan 1 ja 4 kohdassa ja 12 artiklan 2, 3 ja 4 kohdassa mainittuihin menoihin jäljempänä esitetyllä tavalla. On syytä huomata, että vuonna 2014 menoja on vähennetty minimiin, sillä varoja kirjataan asianomaiseen EGR-budjettikohtaan vasta sen jälkeen, kun Euroopan parlamentti on jälleen aloittanut kokouksensa vaalitauon jälkeen. 2. Seuranta ja tiedon keruu: Komissio kerää tiedot saaduista hakemuksista ja maksetuista ja päätetyistä tuista sekä ehdotetuista ja täytäntöönpannuista toimenpiteistä. Nämä tiedot asetetaan saataville verkkosivuilla ja päivitetyssä tilastokatsauksessa. Viime vuosina tehtyyn työhön tukeutuen suurin osa tästä voidaan tehdä käyttämällä komission tavanomaisia hallintoresursseja, mutta jonkin verran ulkopuolista asiantuntemusta tarvitaan EGR:n tietokannan parantamiseksi ja sen toimivuuden turvaamiseksi komission sisäisen tarkastuksen päätelmien mukaisesti. Näistä toimista aiheutuvien kustannusten arvioidaan olevan 20 000 euroa. 3. Tiedottaminen: EGR:n verkkosivustoa[2], joka perustettiin komission työllisyys-, sosiaali- ja osallisuusasioiden pääosaston alaisuuteen ja jonka ylläpidosta vastaa asetuksen (EU) N:o 1309/2013 12 artiklan 2 kohdan mukaisesti komissio, päivitetään ja laajennetaan jatkuvasti. Kaikki sivustolle lisättävät uudet tiedot myös käännetään kaikille EU-kielille. Uudesta EGR-asetuksesta laaditaan tietoa, ja tarvittavia ohjeita annetaan. Yleistä tietoisuutta EGR:stä ja EGR:n näkyvyyttä edistetään. EGR:n jälkiarvioinnista tuotetaan pieni määrä painoksia, ja se julkaistaan myös verkossa. EGR:ää käsitellään erilaisissa komission julkaisuissa ja audiovisuaalisissa esityksissä asetuksen (EU) N:o 1309/2013 11 artiklan 4 kohdan mukaisesti. Kaikista näistä toimista aiheutuvat kustannukset ovat vuonna 2014 aikarajoitusten vuoksi arviolta 20 000 euroa, ja niiden odotetaan kasvavan huomattavasti vuonna 2015. 4. Tietopohjan luominen / sovellusliittymä: Komissio jatkaa toimia luodakseen EGR-hakemuksia varten sähköisen hakemuslomakkeen ja sellaiset vakiomenettelyt, joiden ansiosta uuden EGR-asetuksen mukaisia hakemuksia voidaan yksinkertaistaa ja niiden käsittelyä nopeuttaa ja joiden ansiosta on helpompi poimia raportteja eri tarpeisiin. Valmistelut ovat käynnissä EGR:n liittämiseksi SFC-järjestelmään. Myös loppuraporteille ollaan luomassa vakiomuotoja tarkoituksena keventää jäsenvaltioille koituvaa hallinnollista rasitetta. Näistä toimista aiheutuvien kustannusten arvioidaan olevan 100 000 euroa. 5. Hallinnollinen ja tekninen tuki: EGR-yhteyshenkilöiden asiantuntijaryhmä, johon kuuluu yksi jäsen jokaisesta jäsenvaltiosta, pitää kaksi kokousta (vuoden 2014 lopulla / vuoden 2015 alkupuoliskolla), joihin on arvioitu tarvittavan yhteensä 70 000 euroa. 6. Lisäksi komissio huolehtii jäsenvaltioiden verkostoitumisesta. EGR:n täytäntöönpanosta jäsenvaltioissa vastaaville elimille järjestetään samoihin aikoihin kaksi seminaaria, joissa keskitytään uuden EGR-asetuksen tulkintaan erityisesti siltä osin, kuin on kyse työelämän ja koulutuksen ulkopuolella olevien nuorten mahdollisesta sisällyttämisestä toimenpiteiden piiriin. Näistä toimista aiheutuvien kustannusten arvioidaan olevan 120 000 euroa. 7. Arviointi: Arviointeihin ei tarvita rahoitusta vuodelle 2014. Väliarviointia koskeva julkinen hankinta käynnistetään vuonna 2015, jotta arviointi saadaan toteutettua viimeistään 30. kesäkuuta 2017 asetuksen (EU) N:o 1309/2013 20 artiklan 1 kohdan a alakohdan mukaisesti. Toimet || Arvioitu lukumäärä || Arvioidut kustannukset toimea kohti (euroa) || Kustannukset yhteensä (euroa) Seuranta ja tiedon keruu || Useita || Useita || 20 000 Tiedotustoimet || Useita || Useita || 20 000 Tietopohjan luominen / sovellusliittymä || Useita || Useita || 100 000 Hallinnollinen ja tekninen tuki: EGR-yhteyshenkilöiden asiantuntijaryhmän kokoukset || 2 || 35 000 || 70 000 Hallinnollinen ja tekninen tuki: EGR:n täytäntöönpanoa koskevat verkostoitumisseminaarit || 2 || 60 000 || 120 000 Arviointi || 0 || 0 || 0 Arvioidut kokonaiskustannukset || || 330 000 Rahoitus 8. EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013[3] 12 artiklassa säädetään. 9. Asetuksen (EU) N:o 1309/2013 11 artiklan 1 kohdan mukaan 0,5 prosenttia tästä määrästä (eli 750 000 euroa vuoden 2011 hintoina) voidaan käyttää vuosittain komission aloitteesta annettavaan tekniseen tukeen. Koko vuotta 2014 koskeva määrä on tällä hetkellä käytettävissä; mitään ei ole vielä osoitettu tekniseen tukeen. 10. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[4] 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 11. Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle ehdotuksen 330 000 euron suuruisten määrärahojen siirtämisestä asianomaiseen budjettikohtaan. Maksumäärärahojen lähteet 12. Tekniseen tukeen tarvittavat 330 000 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta (EGF/2014/000 TA 2014 – komission aloitteesta annettava tekninen tuki) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013[5] ja erityisesti sen 11 artiklan 2 kohdan, ottavat huomioon Euroopan komission ehdotuksen, noudattavat talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[6] 13 kohdassa määrättyä menettelyä sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu tuen tarjoamiseksi vähennetyille työntekijöille ja itsenäisille ammatinharjoittajille, joiden työskentely on loppunut globalisaatiosta johtuvien maailmankaupan huomattavien rakenteellisten muutosten, asetuksessa (EY) N:o 546/2009 käsitellyn maailmanlaajuisen rahoitus- ja talouskriisin tai uuden maailmanlaajuisen rahoitus- ja talouskriisin seurauksena, ja heidän auttamisekseen työmarkkinoille uudelleen integroitumisessa. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[7] 12 artiklassa säädetään. (3) Asetuksen (EU) N:o 1309/2013 mukaan enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen tukeen. Näin ollen komissio ehdottaa, että varoja otetaan käyttöön 330 000 euroa. (4) EGR:stä olisi sen vuoksi otettava käyttöön varoja teknisen tuen antamiseksi komission aloitteesta, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 330 000 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 855. [2] http://ec.europa.eu/egf [3] EUVL L 347, 20.12.2013, s. 884. [4] EUVL C 373, 20.12.2013, s. 1. [5] EUVL L 347, 20.12.2013, s. 855. [6] EUVL C 373, 20.12.2013, s. 1. [7] EUVL L 347, 20.12.2013, s. 884.